|  |  |  |
| --- | --- | --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ ՂԵԿԱՎԱՐ**  ''\_\_\_\_\_'' \_\_\_\_\_\_\_\_\_\_\_\_\_\_\_\_2022թ.  \_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_ | Untitled-1 | **ИНСПЕКЦИОННЫЙ ОРГАН ПО БЕЗОПАСНОСТИ ПИЩЕВЫХ ПРОДУКТОВ РЕСПУБЛИКИ АРМЕНИЯ**  **РУКОВОДИТЕЛЬ** |

**Հ Ր Ա Մ Ա Ն**

2022 թվականի հունվարի 14-ի N 243-Ա

ք. Երևան

**ՆԵՐՄՈՒԾՈՒՄԸ ԺԱՄԱՆԱԿԱՎՈՐԱՊԵՍ ՉԹՈՒՅԼԱՏՐԵԼՈՒ ՄԱՍԻՆ**

Ղեկավարվելով «Սննդամթերքի անվտանգության պետական վերահսկողության մասին» Հայաստանի Հանրապետության օրենքի N 2 հավելվածի 41-րդ կետով, Մաքսային միության հանձնաժողովի 2010 թվականի հունիսի 18-ի թիվ 317 որոշմամբ հաստատված հավելվածի 6.2.-րդ կետով, Հայաստանի Հանրապետության վարչապետի՝ 2019 թվականի դեկտեմբերի 19-ի N 1940-Լ որոշման հավելվածի 19-րդ կետի 7-րդ ենթակետով, հիմք ընդունելով Ռուսաստանի Դաշնության Օրենբուրգի մարզում արձանագրված դաբաղ հիվանդության վերաբերյալ տեղեկատվությունը, Ռուսաստանի Դաշնության Օրենբուրգի մարզում արձանագրված դաբաղ հիվանդության մուտքը Հայաստանի Հանրապետություն կանխելու նպատակով՝

***Հ Ր Ա Մ Ա Յ ՈՒ Մ ԵՄ`***

1. Հայաստանի Հանրապետության սննդամթերքի անվտանգության տեսչական մարմնի անասնաբուժության վարչության, սահմանային հսկիչ կետերի համակարգման բաժնի պետերին և սահմանային հսկիչ կետերի պետերին՝ 2022 թվականի հունվարի 17-ից չթույլատրել Ռուսաստանի Դաշնության Օրենբուրգի մարզից խոշոր և մանր եղջերավոր կենդանիների, խոզերի, հյուսիսային եղջերուների, դաբաղի նկատմամբ ընկալունակ վայրի կենդանիների, ուղտերի և ուղտազգիների այլ ներկայացուցիչների (լամաներ, ալպականեր, վիգոններ), բոլոր տեսակի գազանանոցային և կրկեսային կենդանիների, արտադրող ցուլերի, վարազների, խոյերի, նոխազների սերմնահեղուկի, խոշոր եղջերավոր կենդանիների և խոզերի սաղմերի, խոշոր և մանր եղջերավոր կենդանիներից ստացված կաթի և կաթնամթերքի, դաբաղի նկատմամբ ընկալունակ կենդանիների սպանդից ստացված մսի, մսամթերքի և հումքի, կաշվե, աղիքային հումքի, խոզաստևի, որսորդական հաղթանշանների, կենդանական ծագման բաղադրիչներ պարունակող կերերի և կերային հավելումների, որոնք ստացվել են դաբաղի նկատմամբ ընկալունակ կենդանիներից (բացառությամբ ջերմային մշակում անցած պատրաստի կերերի և կերային հավելումների` նախատեսված շների, կատուների, ակվարիումային և տերարիումային կենդանիների, դեկորատիվ թռչունների, կրծողների, կզաքիսազգիների ընտանիքին պատկանող կենդանիների կերակրման համար նախատեսված պատրաստի կերերի), բուսական ծագմամբ կերերի և կերային հավելումների (բացառությամբ շների, կատուների, ակվարիումային և տերարիումային կենդանիների, դեկորատիվ թռչունների, կրծողների, կզաքիսազգիների ընտանիքին պատկանող կենդանիների կերակրման համար նախատեսված պատրաստի կերերի), ներմուծումը՝ մինչև Կենդանիների առողջության համաշխարհային կազմակերպության Ցամաքային կենդանիների առողջության օրենսգրքով հաստատված դրույթներին համապատասխան Օրենբուրգի մարզում դաբաղ հիվանդության վերացման մասին տեղեկատվության հրապարակումը:

1. Սույն հրամանի գործողությունը չի տարածվում Ռուսաստանի Դաշնության Օրենբուրգի մարզից մինչև 2022 թվականի հունվարի 17-ը արտահանված և Հայաստանի Հանրապետություն ներմուծվող սույն հրամանի 1-ին կետում նշված ապրանքների վրա:

**Գ. ԱՎԵՏԻՍՅԱՆ**

